stanford-oval/wikipedia huggingface dataset:
ווישור גלובלטק

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  וושר
 מייסדים:  אמיל וינשל, ניצן צעיר הרים
 תקופת הפעילות:  דצמבר 2016 – הווה (כ־8 שנים)
 חברת אם:  יו. דיגיטל בע"מ
 מיקום המטה:  דרך השרון 12, כפר סבא
 משרד ראשי:  כפר סבא
 שליטה בחברה:  אמיל וינשל, ניצן צעיר הרים
 ענפי תעשייה:  ביטוח, תוכנה
 שווי שוק:  709 מיליון ש"ח (26 בינואר 2025)
 הכנסות:  3.56 מיליארד ש"ח (2023)
 רווח תפעולי:  4.55 מיליון ש"ח
 רווח:  55.9 מיליון ש"ח (2023)
 הון עצמי:  604 מיליון ש"ח (2023)
 יו"ר:  אמיל ויינשל
 מנכ"ל:  ניצן צעיר הרים
  
 www.we-sure.co.il/wesureglobaltech-ir
 
ווישור גלובלטק בע"מ היא חברה ציבורית ישראלית, העוסקת בטכנולוגיית ביטוח דיגיטלית, ובאמצעות החברה הבת ווישור חברה לביטוח בע"מ (להלן: "ווישור") נותנת שירותי ביטוח לציבור.
היסטוריה

החברה נוסדה בדצמבר 2016 על ידי סוכן הביטוח אודי דגן, כחברה פרטית בשם "דוד חברה דיגיטלית בע"מ", ובהמשך שינתה את שמה לשם "הארט דיגיטל בע"מ". בספטמבר 2017 מכר דגן את החברה והחברה האם יו. דיגיטל בע"מ לבעלי השליטה הנוכחיים, רו"ח אמיל וינשל, שהוא דירקטור בחברה ויו"ר דירקטוריון החברה הבת "ווישור", וניצן צעיר הרים, מנכ"ל החברה ומנכ"ל החברה הבת "ווישור". בינואר 2021 שינתה את שמה לשם הנוכחי, "ווישור גלובלטק בע"מ". יו"ר דירקטוריון החברה הוא יוחנן דנינו. משרדי החברה שוכנים בכפר סבא.
בינואר 2018 הוקמה החברה הבת בבעלות מלאה ווישור חברה לביטוח בע"מ, שקיבלה ביוני 2018 רישיון לפעול כחברת ביטוח ופועלת בתחום ביטוח כללי. לשם הרחבת פעילותה לארצות הברית הקימה החברה באוקטובר 2020 חברת בת בארצות הברית בבעלותה המלאה, WeSure USA Holdings Ltd, וחברה בת בבעלות מלאה לחברה זו בשם WeSure Digital Insurance Services Inc.
החברה מתארת את פעילותה: "בשלב זה, פעילותה העסקית של החברה מתמקדת ביזום, אפיון, פיתוח, רישוי ומכירה של תוכנות, טכנולוגיות חדשות ומודלים ביטוחיים לפלטפורמות דיגיטליות בענף הביטוח והפיננסים, המיועדות ראשית לפעילות הקבוצה בארץ, ובשנים הבאות בייזום והרחבה של הפעילות העסקית והביטוחית של הקבוצה למדינות בחו"ל." החברה מציינת שהתוכנה שהיא מפתחת היא בגישת Mobile first, כלומר שמה דגש על נגישות נוחה באמצעות טלפון חכם, בנוסף לגישה באמצעות מחשב או מחשב לוח. מערכות הליבה של הקבוצה כתובות בשפת Java, מותאמות למחשוב ענן ומותקנות בענן Microsoft Azure.
בחודש מרץ 2021 ניירות הערך של החברה נרשמו למסחר בבורסה לניירות ערך בתל אביב.
ביוני 2021 חתמה החברה על הסכם לרכישת 50.445% מהבעלות בחברת איילון אחזקות בע"מ, שבבעלותה המלאה נמצאת חברת הביטוח איילון חברה לביטוח בע"מ, תמורת 354.5 מיליון ש"ח.
הערות שוליים

1 2 3  ווישור גלובלטק בע"מ: נתונים כספיים באתר מאי"ה.
↑  רחלי בינדמן, העסק החדש של משנה למנכ"ל מגדל לשעבר: מקים חברת ביטוח, באתר כלכליסט, 1 באוקטובר 2017
↑  רחלי בינדמן, רשות שוק ההון העניקה רישיון לחברת ביטוח דיגיטלית חדשה - Wesure, באתר כלכליסט, 25 ביוני 2018
↑  weSure Global Tech - קשרי משקיעים
↑  התקשרות בהסכם לרכישת מניות איילון אחזקות בע"מ, הודעה לבורסה מטעם ווישור גלובלטק, באתר "מאיה", 27 ביוני 2021
גולן חזני, עסקה מפתיעה: ווישור רוכשת את השליטה באיילון ב-354 מיליון שקל, באתר כלכליסט, 27 ביוני 2021
| חברות ביטוח בישראל |
| --- | --- | --- |
| חברות פעילות | AIG • ביטוח ישיר • איילון • ביטוח חקלאי • הכשרה • הפניקס • הראל • ווישור • כלל ביטוח • מגדל • מנורה מבטחים • ענבל • שירביט • שלמה ביטוח • שומרה • ליברה • קרנית • הפול |  |
| סוכניות מובילות | מבטח סימון • מדנס |  |
| חברות שנסגרו | אבנר • אליהו • הסנה |  |
המפקח על הביטוח • התאגיד המנהל של המאגר לביטוח רכב חובה בע"מ (הפול) • איגוד חברות הביטוח בישראל • התאחדות חברות לביטוח חיים בע"מ
כלל ביוטכנולוגיה

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  כללבי
 תקופת הפעילות:  1993–הווה (כ־32 שנים)
 מיקום המטה:  מגדלי עזריאלי 
 משרד ראשי:  רמת גן
 שליטה בחברה:  כלל תעשיות (57.5%)
 מוצרים עיקריים:  תרופות
 שווי שוק:  54.9 מיליון ש"ח (26 בינואר 2025)
 הכנסות:  39.1 מיליון ש"ח (2023)
 רווח תפעולי:  הפסד של 8.04 מיליון ש"ח (2023)
 רווח:  הפסד של 28.1 מיליון ש"ח (2023)
 הון עצמי:  121 מיליון ש"ח (2023)
 סך המאזן:  158 מיליון ש"ח (2023)
 יו"ר:  אבי פישר
 מנכ"ל:  אסף סגל
  
 www.cbi.co.il
 
כלל תעשיות ביוטכנולוגיה בע"מ היא חברת השקעות ישראלית, המשקיעה ומחזיקה במגוון חברות העוסקות בתחום הביוטכנולוגיה. כל אחת מחברות הפורטפוליו נמצאת בשלבי פיתוח שונים של מוצריה.
החברה היא חברת בת בשליטה של כלל תעשיות והשקעות, שהיא חברה בשליטה (57.5%) של המיליארדר היהודי לן בלווטניק. חברת טבע מחזיקה ב-14% ממניות החברה.
מניות החברה נסחרות בבורסה לניירות ערך בתל אביב, ונכללות במדדים: תל אביב טק-עילית, תל אביב בלוטק ותל אביב ביומד.
חברות הבנות המוחזקות על ידי כלל תעשיות ביוטכנולוגיה > מדיוונד

אחת החברות העיקריות שמחזיקה כלל ביוטכנולוגיה היא מדיוונד (46%) שפיתחה את התרופה נקסובריד (NEXOBRID), המופקת מגבעולי אננס עם שילוב של ג'ל, ונותנת מענה לנפגעי כוויות ללא נגיעה כירורגית בפגועים, בעוד עד לפיתוח זה על מנת לגלות את דרגת הכווייה השתמשו בדרך כלל בניתוח כירורגי אשר מגלה את חומרת הכווייה. התרופה זכתה לאישור שיווק ממנהל המזון והתרופות האירופאי (EMA), ממשרד הבריאות בישראל ומה-FDA.
תרופת הנקסובריד היא בעלת פוטנציאל מכירות של מאות מיליוני דולרים בשנה. תרופה זו אמורה להוות עבור כלל ביוטכנולוגיה ציון דרך היסטורי, כאשר מדובר בתרופה הראשונה אי פעם של חברה המוחזקת על ידי כלל ביוטכנולוגיה אשר הגיעה לשלב המכירות.
במרץ 2014 הונפקה מדיוונד בנאסד"ק (תחת הסמל: MDWD) במחיר 14$ למניה ששיקף לחברה שווי כולל של כ-290 מיליון דולר.
חברות הבנות המוחזקות על ידי כלל תעשיות ביוטכנולוגיה > אנדרומדה ביוטק

תרופת הדגל של אנדרומדה ביוטק - Diapep277, מתיימרת להוות את עתיד הטיפול בחולי סוכרת למבוגרים בעזרת כדור בבליעה. המוצר עבר ניסוי Phase III לקבלת אישור FDA ממנהל המזון והתרופות האמריקאי. וכעת מתבצע ניסוי המשך Phase III על מנת לקבל אישור שיווק. בנוסף, ככל הנראה, עוד לפני תחילת שיווק התרופה יאושר לחולים קשים במחלה להשתמש בתרופה כטיפול בעל צורך ראשוני דחוף (כאשר כל טיפול אחר לסוכרת אינו יעיל עבורם) בכמות מצומצמת.
ה-Diapep277 של אנדרומדה ביוטק אמורה להיות תרופה יחידנית בעולם ללא מתחרים לתחום הסוכרת למבוגרים, ההערכות מדברות על שוק של 4 מיליארד דולר בשנה. מספר חברות גדולות בעולם כמו johnson&johnson וגלקסוסמיתקליין אשר ניסו להחדיר לשוק תרופה ברמה של ה-Diapep277 נכשלו כישלון חרוץ בניסוי Phase III היכן שאנדרומדה ביוטק הצליחה.
ביוני 2014 הושלם הסכם בין כלל ביוטכנולוגיה לחברת התרופות האמריקאית Hyperion Therapeutics (סימבול: HPTX) למכירת אנדרומדה, תמורת 12.5 מיליון דולר במזומן, ומניות החברה הרוכשת בשווי 7.5 מיליון דולר. בנוסף תשלם הרוכשת עד 550 מיליון דולר בכפוף לעמידה באבני דרך, כמו כן תשלם תמלוגים ממכירת התרופה בעתיד.
בספטמבר 2014 חברת Hyperion הודיעה חד-צדדית על ביטול רכישת אנדרומדה, עקב הטיית תוצאות ניסוי רפואי שביצעו עובדי אנדרומדה לכאורה. נטען כי העובדים החריגו מבדיקות שלב III שלושים וארבעה חולים, לאחר שכבר ידעו אילו חולים קיבלו תרופה ואילו קיבלו תרופת דמה.
חברות הבנות המוחזקות על ידי כלל תעשיות ביוטכנולוגיה > גמידה סל

חברת גמידה סל אשר מוחזקת על ידי כלל ביוטכנולוגיה בשיעור של 22% פיתחה במיזם משותף עם טבע תעשיות פרמצבטיות את תרופת ה-StemEx לחולי לוקמיה ולימפומה. התרופה מבוססת על השתלת דם טבורי שמועשר בתאי גזע. החברה רשמה הצלחה בניסוי Phase III, אך הפסיקה את הפיתוח לאור דרישת ה-FDA לניסוי Phase III נוסף, והחליטה לנסות למסחר את התרופה. במקביל מפתחת גמידה סל את הדור הבא של ה-StemEx, ה-Nicord, בו אין לטבע זכויות.
ב-18 במרץ 2014 הודיעה גמידה סל כי קיבלה הצעה לרכישתה על ידי חברת תרופות גלובלית תמורת מאות מיליוני דולרים. אך ב-1 במאי הודיעה החברה כי הופסקו המגעים. כעבור תקופה קצרה, ב-19 באוגוסט שוב הודיעה החברה כי נחתם הסכם השקעה עם ענקית הפארמה הבינלאומית נוברטיס [Novartis Pharma AG] לפיו תשקיע נוברטיס 35 מיליון דולר בגמידה סל תמורת 15% מהחברה ואופציה לרכישת החברה בשלמותה בכפוף לעמידה באבני דרך הקשורים בפיתוח ה-Nicord. תוקף האופציה עד המחצית הראשונה של 2016, ובמקרה מימוש תשלם נוברטיס לבעלי המניות של גמידה סל סך של 165 מיליון דולר ועוד 435 מיליון דולר בכפוף לעמידה באבני דרך נוספים כולל מכירות התרופה.
לאחר הסכם זה ירדה אחזקתה של כלל ביוטכנולוגיה בגמידה סל ל-19%.
חברות הבנות המוחזקות על ידי כלל תעשיות ביוטכנולוגיה > קיורטק

קיורטק (55%) פועלת לפיתוח תרופות בתחום הסרטן באמצעות ויסות ועידוד מערכת החיסון בעזרת הקולטן CT-011. השווי המוערך של קיורטק שוערך נכון לסוף 2013 על ידי מעריך חיצוני 'וריאנס ייעוץ כלכלי' בכ-500 מיליון שקלים. החברה נוסדה על בסיס עבודותיהם של הפרופסורים בריטה הרדי ואברהם נובוגרודסקי.
חברות הבנות המוחזקות על ידי כלל תעשיות ביוטכנולוגיה > ביוקנסל

לכלל ביוטכנולוגיה אחזקה של 81% בחברת ביוקנסל, המפתחת תרופה בלעדית לסרטן השתן הגרורתי. תוצאות ניסוי שלב IIb אמורות להתפרסם ברבעון השלישי של 2014. כלל ביוטכנולוגיה מקווה למסחר את התרופה.
חברות הבנות המוחזקות על ידי כלל תעשיות ביוטכנולוגיה > חברות נוספות

ביוקיין תרפיוטיקס חברת תרופות ישראלית מרחובות אשר מפתחת תרופה לסרטן הדם גם כן נמנית בחברות הבנות של כלל ביוטכנולוגיה, באחרונה תרופת הדגל של ביוקיין נרכשה ב-50% על ידי ביוליין הישראלית שתשקיע בתרופה של ביוקיין 100 אלף דולרים בכל חודש על מנת לפתח את תרופה זו. אברהם פרמצבטיקה המפתחת את תרופת הלדוסטיג'יל, מולקולה חדשה לטיפול בפגיעה קוגניטיבית קלה (MCI) החברה בעיצומו של ניסוי Phase II בתרופה שפותחה על ידי ממציאת תרופת האקסלון - פרופ' מרתה ויינשטוק-רוזין מהאוניברסיטה העברית, ועל ידי פרופ' מוסא יודעים מהטכניון, ממציא האזילקט. התרופה עברה תהליך פיתוח לראשונה על ידי פרופ' מיכאל חורב מהאוניברסיטה העברית והרווארד. שלושת המדענים הנ"ל מכהנים כיועצים מדעיים של אברהם פרמצבטיקה.
לדוסטיג’יל תוכננה תחילה לצורך עיכוב האנזים אצטילכולין אסטראז והאנזים מונואמין אוקסידאז באופן ייחודי במוח. אולם במינונים נמוכים, בהם המולקולה אינה מעכבת את האנזימים, לדוסטיג’יל מגנה על תאי העצב, על ידי הפחתת העקה החמצונית, הפחתת הפעילות של תאים דלקתיים במוח המכונים תאי מיקרוגליה, והפחתת הפעילות הדלקתית. הלדוסטיג’יל עשויה להאט את התפתחות מחלת אלצהיימר אצל חולים שאובחנו עם MCI. פוטנציאל זה הודגם בצורה משכנעת במודלים של בעלי חיים, במיוחד חולדות. יישום ומוסד הטכניון למחקר ופיתוח חתמו עם אברהם פרמצבטיקה על הסכם רישוי בלעדי לפיתוח התרופה, שהתגלתה כבטוחה לשימוש בניסויים קליניים שלב I ו-II.
כלל ביוטכנולוגיה חתמה בתחילת שנת 2012 על הסכם עם הראל ומגדל, שני בתי ההשקעות הגדולים בישראל על פתיחת 3 חברות מכשור רפואי חדשות, אחת מהן בשם גילי מדיקל שפיתחה מוצר שנכון לשנת 2014 מתבצעים ניסויים במוצר זה.
הערות שוליים

1 2 3 4 5  כלל ביוטכנולוגיה בע"מ: נתונים כספיים באתר מאי"ה.
↑  מדיוונד: ה-FDA אישר את תכשיר נקסובריד לטיפול בכוויות קשות, באתר כלכליסט, 31 בדצמבר 2022
↑  ההודעה על מכירת אנדרומדה באתר 'מאיה'
↑  גלי וינרב, ‏כל האמת על ניסויי שלב 3: המניפולציות שלא רואים מבחוץ, באתר גלובס, 29 בספטמבר 2014
↑  גלי וינרב, ‏כל האמת על ניסויי שלב 3: המניפולציות שלא רואים מבחוץ, באתר גלובס, 29 בספטמבר 2014
↑  גלי וינרב, ‏גמידה סל תימכר לנוברטיס; המחיר: עד 600 מ' ד', באתר גלובס, 18 במרץ 2014
| כלל תעשיות |
| --- | --- | --- |
| החזקות נוכחיות | יפאורה-תבורי (30%) • קבוצת גולף א.ק. (52%) • כלל ביוטכנולוגיה (49%) • קרגל (18%)  * כלל נדל"ן  באמצעות חברת משאב: נשר מפעלי מלט ישראליים (100%) • קבוצת תעבורה (50%) |  |
| החזקות בעבר | מנועי בית שמש (42%) • גרנית הכרמל השקעות (50%) • נייר חדרה (59%) • נובה (25%) • סאיטקס (22%) • ECI Telecom • די פארם (יוניבו) |  |
מור בית השקעות

|  נתונים כלליים |
| --- | --- |
 סוג:  חברה ציבורית
 בורסה:  הבורסה לניירות ערך בתל אביב
 סימול:  מרהש
 תקופת הפעילות:  2006–הווה (כ־19 שנים)
 מיקום המטה:  רמת גן 
 משרד ראשי:  מגדל ב.ס.ר 1, רמת גן
 ענפי תעשייה:  שירותים פיננסיים, בית השקעות
 מוצרים עיקריים:  קרנות נאמנות, ניהול תיקי השקעות, קרנות השתלמות, קופות גמל, קופות גמל להשקעה, קרנות השקעה פרטיות וקרנות גידור ושירותי ברוקראז' ני"ע זרים.
 שווי שוק:  1.09 מיליארד ש"ח (26 בינואר 2025)
 הכנסות:  649 מיליון ש"ח (2023)
 רווח תפעולי:  124 מיליון ש"ח (2023)
 רווח:  79.4 מיליון ש"ח (2023)
 הון עצמי:  336 מיליון ש"ח (2023)
 סך המאזן:  695 מיליון ש"ח (2023)
 יו"ר:  מאיר גרידיש
 עובדים:  180
  
 https://www.moreinvest.co.il
 
מור בית השקעות הוא בית השקעות ישראלי ציבורי הנסחר בבורסה לניירות ערך בתל אביב, המתמחה במגוון שירותים ומוצרים פיננסיים, בהם, ניהול מוצרי גמל וחיסכון לטווח ארוך ובינוני כגון קופות גמל, קרנות השתלמות וקרנות פנסיה, ניהול תיקי השקעות, קרנות נאמנות מוצרי השקעה אלטרנטיביים, בנוסף, מספקת החברה שירותי ברוקראז' ני"ע זרים.
בית ההשקעות בשליטת משפחת מאירוב ומשפחת לוי. החברה מנוהלת על ידי יוסי לוי ואלי לוי, המשמשים כמנכ"לים משותפים במור השקעות. יו"ר בית ההשקעות הוא מאיר גרידיש.
היסטוריה

בית ההשקעות הוקם ב-2006 ומנוהל על ידי יוסי לוי ואלי לוי. בית ההשקעות הונפק בבורסה בתל אביב ביולי 2017. בנובמבר 2017, הודיעה מור על רכישת מניות חברת אינטרגמל וכניסה לפעילות החיסכון ארוך טווח. בשנת 2019, החלה החברה להפעיל מסלולי חיסכון לטווח ארוך ובינוני באמצעות החברה-הבת, מור גמל ופנסיה, בהם קרנות השתלמות, קופות גמל, קופות גמל להשקעה וקרנות פנסיה, בדגש על מוצרים המנוהלים בניהול השקעות אקטיבי מבוסס מחקר. יהול ההשקעות מתבצע על ידי אורי קרן, שותף ומנהל השקעות ראשי במור גמל ופנסיה. בשנת 2021 מור גמל ופנסיה נבחרה על ידי רשות שוק ההון, ביטוח וחיסכון לנהל קרן פנסיה נבחרת. בשנת 2023, מונה אלדד צינמן למנכ"ל מור גמל ופנסיה.
בפברואר 2022, הונפקה מור גמל ופנסיה בבורסה לניירות ערך בתל אביב.
תחומי פעילות

למור השקעות מגוון תחומי פעילויות מרכזיים:
ניהול קופות גמל וקרנות השתלמות
קרנות פנסיה
ניהול תיקי השקעות
ניהול קרנות נאמנות
ניהול השקעות במוצרים אלטרנטיביים – קרנות השקעה
שירותי ברוקראז' ני"ע זרים.
הערות שוליים

1 2 3 4 5  י.ד. מור השקעות בע"מ: נתונים כספיים באתר מאי"ה.
↑   אסא ששון, עם ביקוש של פי 5: בית ההשקעות מור הונפק לפי שווי של 240 מיליון שקל, באתר TheMarker‏, 20 ביולי 2017
↑  רחלי בינדמן, מור מסתער על החיסכון ארוך הטווח: יהפוך לבעל השליטה באינטרגמל, באתר כלכליסט, 15 בנובמבר 2017
↑  רחלי בינדמן, כוכב חדש בגמל: מור סוגר שנה ראשונה עם תשואה של 22%, באתר כלכליסט, 7 בינואר 2020
↑  רועי ויינברגר, ‏מור ואינפיניטי זכו במכרז קרנות ברירת המחדל בשוק הפנסיה, באתר גלובס, 14 בספטמבר 2021
↑   ג'ניה וולינסקי, ההנפקה של מור גמל הושלמה לפי שווי של 750 מיליון שקל, באתר TheMarker‏, 9 בפברואר 2022
↑  TASE, דף הבית - מאיה – מערכת אינטרנט להודעות | הבורסה לניירות ערך, באתר מאיה
| חברות שירותים פיננסיים והשקעות בישראל |
| --- | --- | --- |
| תאגידים סטטוטוריים | רשות ניירות ערך • רשות שוק ההון, ביטוח וחיסכון |  |
| בתי השקעות | IBI (מחזיקה גם בתמיר פישמן) • אימפקט • אינפיניטי • אלומות • הפניקס בית השקעות • אלטשולר שחם • הלמן-אלדובי  • הראל השקעות • ילין לפידות • מגדל שוקי הון • מור • מיטב • פסגות • פעילים • קלאריטי |  |
| קרנות השקעות פרטיות | קרן פימי • קרן השקעות סקיי • קרן ריאליטי • קרן תשתיות ישראל  • קרן טנא •  פורטיסימו קפיטל |  |
| קרנות הון סיכון | TLV Partners • JVP • פיטנגו • קבוצת ברמ • ויולה ונצ'רס • תעוזה • בנצ'מרק ישראל • ורטקס ישראל |  |
| קרנות נדל"ן | ריט 1 • מגוריט • מניבים • סלע קפיטל |  |
| תעודות סל | תכלית תעודות סל • קסם מדדים |  |
| מוסד פיננסי חוץ-בנקאי | נאוי גרופ • פנינסולה • אמפא • מיכמן • טריא • מימון ישיר |  |
פולירם

|  נתונים כלליים |
| --- | --- |
 בורסה:  הבורסה לניירות ערך בתל אביב
 סימול:  פולפ
 תקופת הפעילות:  1986–הווה (כ־39 שנים) 
 מיקום המטה:  רם און 
 שווי שוק:  1.33 מיליארד ש"ח (26 בינואר 2025)
 הכנסות:  1.00 מיליארד ש"ח (2023)
 רווח תפעולי:  114 מיליון ש"ח (2023)
 רווח:  85.1 מיליון ש"ח (2023)
 הון עצמי:  623 מיליון ש"ח (2023)
 סך המאזן:  1.05 מיליארד ש"ח (2023)
 יו"ר:  ישי דוידי
 מנכ"ל:  יובל פלג
  
 www.polyram-group.com
 
פולירם תעשיות פלסטיק בע"מ (באנגלית: Polyram) היא חברה ציבורית העוסקת בפיתוח, ייצור ושיווק של חומרי גלם לתעשיית הפלסטיק. משרדיה הראשיים של החברה ממוקמים במושב רם און, בעמק יזרעאל שבצפון ישראל. מפעליה ממוקמים ברם און, בעפולה, סין, גרמניה, ארצות הברית ומדינות נוספות. החברה הוקמה בשנת 1986 על ידי תושבי רם און. בראש החברה עמד במשך שנים יהושוע (שוקה) שגב.
מוצרים

במפעל מיוצרים חומרי גלם לייצור פלסטיק ומוצרי פלסטיק. מוצריו העיקריים הם:
Engineering Plastics) E.P) היא תרכובת פולימרית של פלסטיק מהונדס שמרכיב מוצרים שונים בתעשיות מגוונות. התרכובת מעניקה למוצרים תכונות חשובות, כמו עמידות בחום, עמידות כימית, שינוי השפעה ועוד.
Functional Polymers) Bondyram) היא תרכובת פולימרים שימושית שנועדה להגביר את תכונת ההידבקות במוצרים שבהם היא מוטמעת. משמשת לייצור סרטים, צינורות בקבוקים וכדומה.
Long glass fibers) Polytron) הוא חומר אשר מסייע להפחתת משקל, ובאמצעות כך אף להפחתת עלות של מוצרים.
purging agents) Ramclean) הוא חומר אשר יכול לצמצם את זמן הייצור ואת המחיר של מוצרים במקרים מסוימים.
האקזיט

בשנת 2015 נמכרו 65% מהחברה לקרן פימי תמורת 347 מיליון שקל. כחלק מההסכם בין פולירם לקרן פימי, נקבע שחברה פרטית ש-79% ממנה יהיו בשליטת פולירם ומושב רם און תשכיר את שטח המפעל ואת המבנים שעליו לחברה החדשה לתקופה של 10 שנים תמורת 3 מיליון שקל לשנה.
סכום העסקה כלל תשלום של 100 מיליון שקל לחברת פולירם הציבורית עבור ההון החוזר של החברה, בעיקר המלאי שהסתכם ב-135 מיליון שקל. עוד נקבע במסגרת העסקה כי כל אחת מ-58 המשפחות שתרמו להקמת המפעל ולהפעלתו תקבל 2 מיליון שקל (לאחר תשלום מס בגובה של 25% - 30%).
הערות שוליים

1 2 3 4 5  פולירם: נתונים כספיים באתר מאי"ה.
1 2 3 4  Polyram Group-Thermoplastic Solutions, www.polyram-group.com (באנגלית)
↑  הדס גליקו, מכירת פולירם: הפלסטיק ששווה יותר מ־2 מיליון שקל לכל משפחה, באתר כלכליסט, 28 באפריל 2015
↑   חגי עמית, איך הפך מפעל קטן לעסק ששווה 630 מיליון שקל?, באתר TheMarker‏, 8 במאי 2015
השלט בכניסה למפעל
חזית המפעל
אלקטרה פאוור

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 תקופת הפעילות:  2019–הווה (כ־6 שנים)
 משרד ראשי:  נתניה
 שליטה בחברה:  אלקו
 ענפי תעשייה:  אנרגיה
 מוצרים עיקריים:  גפ"מ, גז טבעי, חשמל
 שווי שוק:  499 מיליון ש"ח (26 בינואר 2025)
 הכנסות:  707 מיליון ש"ח (2023)
 רווח תפעולי:  6.96 מיליון ש"ח (2023)
 רווח:  הפסד של 72.1 מיליון ש"ח (2023)
 הון עצמי:  802 מיליון ש"ח (2023)
 סך המאזן:  1.85 מיליארד ש"ח (2023)
 יו"ר:  דניאל זלקינד
 מנכ"ל:  דניאל ספיר
  
 energy.electra-power.co.il
 
אלקטרה פאוור (2019) בע"מ, שעד סוף 2022 נקראה סופרגז אנרגיה בע"מ, היא חברה ציבורית ישראלית שהוקמה בשנת 2019 ופועלת בתחום אספקת אנרגיה. החברה נמצאת בשליטת חברת אלקו.
היסטוריה

החברה התאגדה כחברה פרטית בספטמבר 2019, בשם סופרגז אנרגיה בע"מ. בנובמבר 2019 רכשה החברה מקבוצת עזריאלי את מלוא הבעלות בחברת גרנית הכרמל השקעות בע"מ, המחזיקה במלוא הבעלות בחברת סופרגז. ביוני 2020 הפכה החברה לחברה ציבורית שמניותיה נסחרות בבורסה לניירות ערך בתל אביב. בינואר 2023 שינתה החברה את שמה לשם הנוכחי, אלקטרה פאוור (2019) בע"מ. מנכ"ל החברה מאוגוסט 2022 היה חן מלמד. בספטמבר 2024 החליף אותו דניאל ספיר בתפקיד זה.
תחומי פעילות

שיווק, מכירה והפצה של גז בישול (גפ"מ) ומוצרים צורכי גפ"מ, באמצעות חברת הבת אלקטרה פאוור סופרגז, המוּכרת במותג "סופרגז".
שיווק ומכירה של גז טבעי.
שיווק ומכירה של חשמל ואנרגיה תרמית המופקים מתחנות קוגנרציה.
מכירת חשמל לצרכנים פרטיים.
ייזום, הקמה ותחזוקה של מתקנים סולאריים בישראל
ייזום ומכירה של מתקנים סולאריים ומתקני אגירה בארצות הברית, באמצעות חברת הבת Balanced Rock Power, LLC.
הערות שוליים

1 2 3 4 5  אלקטרה פאוור (2019) בע"מ: נתונים כספיים באתר מאי"ה.
↑  סופרגז אנרגיה בע"מ - שינוי שם, באתר הבורסה לניירות ערך בתל אביב, 28 בדצמבר 2022
↑  אמיר פרגר, הזלקינדים ממנים את מנכ"ל משק אנרגיה לשעבר לעמוד בראש סופרגז, באתר כלכליסט, 31 ביולי 2022
↑  דוח מיידי על מינוי נושא משרה בכירה, באתר "מאיה", 1 בספטמבר 2024
מגוריט

|  נתונים כלליים |
| --- | --- |
 סוג:  חברה ציבורית
 בורסה:  הבורסה לניירות ערך בתל אביב
 סימול:  מריט
 מייסדים:  עו"ד חיים ויספיש ועו"ד ארז רוזנבוך
 תקופת הפעילות:  2016–הווה (כ־9 שנים)
 משרד ראשי:  דרך אבא הלל 12, רמת גן
 ענפי תעשייה:  קרן השקעות בנדל"ן
 שווי שוק:  1.01 מיליארד ש"ח (26 בינואר 2025)
 הכנסות:  57.5 מיליון ש"ח (2023)
 רווח תפעולי:  114 מיליון ש"ח (2023)
 רווח:  51.4 מיליון ש"ח (2023)
 הון עצמי:  1.52 מיליארד ש"ח (2023)
 סך המאזן:  4.23 מיליארד ש"ח (2023)
 יו"ר:  ארז רוזנבוך
 מנכ"ל:  דב מתתיהו
  
 www.megureit.co.il
 
מגוריט ישראל בע"מ היא חברה ציבורית הפועלת כקרן השקעות בנדל"ן (באנגלית REIT - Real Estate Investment Trust). החברה כלולה במדד תל אביב SME60 ובמדד תל אביב נדל"ן.
היסטוריה

מגוריט ישראל בע"מ הוקמה בשנת 2016, ביוזמת עורכי הדין חיים ויספיש וארז רוזנבוך, כקרן השקעות בנדל"ן הראשונה בישראל הפועלת בשוק הדיור להשכרה ארוכת טווח. זמן קצר לאחר כניסתו לתוקף של תיקון 222 לפקודת מס הכנסה באפריל 2016 המסדיר פעילותן של קרנות להשקעה במקרקעין למגורים. על פי תקנות אלו מס רכישה שמשלמת הקרן היא בשיעור 0.5%, בלבד, הקרן פטורה ממע"מ, וממס חברות, על משקיע פרטי לשלם מס דיבידנד בשיעור 20% בלבד, והקרן מחויבת לחלק באופן קבוע מדי שנה לפחות 90% מרווחיה, שינבעו מדמי השכירות שיניבו הדירות, כדיבידנד.
המודל העסקי של הקרן מבוסס על רכישת מקבצי דיור, הכוללים לפחות 20 יחידות דיור או המוצעים למכירה על ידי המדינה במסגרת פרויקט דירה להשכיר. הקרן מחזיקה ומשכירה את הדירות לפרקי זמן ארוכים.
במהלך ספטמבר 2016 גייסה הקרן 180 מיליון שקל מארבעה גופים: קופות הגמל של אקסלנס וקרן קיימת לישראל (40 מיליון שקל כל אחת) ושני מוסדות ציבוריים, קופת הפנסיה של חברה קדישא וקופת העיר  (100 מיליון שקל ביחד). אחר כך השלימה הנפקה ראשונה לציבור ומניותיה החלו להיסחר בבורסה לניירות ערך בתל אביב. הקרן גייסה כ-12 מיליון שקל בשלב הציבורי של ההנפקה, בנוסף ל-48 מיליון שקל שגייסה שבוע קודם ממשקיעים מוסדיים.
בין 2017 ל-2020 גייסה מגוריט בסך הכל כ-1.2 מיליארד שקל במספר הנפקות של מניות ואיגרות חוב.
בעלות

רוב מניות החברה מוחזקת על ידי משקיעים מוסדיים. ביניהם קופות גמל ותעודות סל בניהולם של: הראל, מנורה מבטחים, אלטשולר שחם, פסגות בית השקעות מגדל שוקי הון ואקסלנס נשואה.
נכסים בבעלות החברה

נכון לתחילת 2021, מגוריט מחזיקה בכ-500 דירות ב-13 פרויקטים פעילים ברחבי הארץ ובעוד כ-1100 דירות ב-15 פרויקטים נוספים שנמצאים בשלבי הקמה. בין הנכסים שמחזיקה הקרן:
34 דירות במגדלי מידטאון שנרכשו תמורת כ-71.4 מיליון שקל בינואר 2017.
מגדל בפרויקט מגורים ברמלה הכולל 84 יחידות דיור, אותו רכשה מחברת אלקטרה נדל"ן תמורת כ-121 מיליון שקל, בפברואר 2017.
20 דירות במרכז בני ברק שרכשה תמורת 38 מיליון שקל בפברואר 2017.
בניין מגורים היסטורי בן 7 קומות, הממוקם במרכז ירושלים, ברחוב הלל פינת רחוב קינג ג'ורג', אותו רכשה תמורת כ-75 מיליון שקל באוקטובר 2018.
בניין בן 30 דירות בהרצליה, המושכר במסגרת פרויקט דיור בר השגה לזכאים של עיריית הרצליה, אותו רכשה תמורת 62 מיליון שקל במרץ 2020.
36 דירות ברמת השרון אותן רכשה תמורת כ-98.5 מיליון שקל בנובמבר 2020.
בניין מגורים באשקלון בו 56 דירות, אותו רכשה מחברת י.ח. דמרי בניה ופיתוח תמורת כ-91 מיליון שקל בדצמבר 2020.
הערות שוליים

1 2 3 4 5  מגוריט ישראל בע"מ: נתונים כספיים באתר מאי"ה.
↑   ערן אזרן, למרות התיקון ל"חוק הריטים" השימוש בקרנות ריט בישראל צפוי להיוותר מוגבל, באתר TheMarker‏, 8 באוגוסט 2016
↑   ערן אזרן, רז סמולסקי, חוק הריטים אושר, אך אנשי הנדל"ן סקפטים: "לא יביא את המוסדיים לשוק המגורים", באתר TheMarker‏, 23 במרץ 2016
↑  אביב לוי, ‏"קרן הנדל"ן של החרדים": מגוריט גייסה 240 מיליון שקל בת"א, באתר גלובס, 21 בספטמבר 2016
↑   ערן אזרן, מניות במקום דירות: מגוריט מתחילה להיסחר בבורסה - ולמה החרדים נוהרים בהמוניהם?, באתר TheMarker‏, 21 בספטמבר 2016
↑   ערן אזרן, קרן מגוריט גייסה אג"ח להמרה ב-140 מיליון שקל - ובריבית צמודה של 1%, באתר TheMarker‏, 14 ביולי 2019
קובי ישעיהו, ‏בונה על מוסדיים: מגוריט גייסה כ-410 מיליון שקל בדיסקאונט של 12% על מחיר השוק, באתר גלובס, 18 בנובמבר 2019
 ערן אזרן, משקיעי העוגן בהנפקת הענק של מגוריט: כלל, מנורה והפניקס - שאחראים למחצית מהגיוס, באתר TheMarker‏, 18 בנובמבר 2019
↑   ערן אזרן, לגור במגדל יוקרתי ב-4,750 שקל בחודש. קניתם?, באתר TheMarker‏, 17 בינואר 2017
↑   ערן אזרן, אלקטרה בע"מ מוכרת למגוריט מגדל בפרויקט מגורים ברמלה תמורת כ-121 מיליון שקל, באתר TheMarker‏, 22 בפברואר 2017
↑   עדי כהן, קרן מגוריט רכשה 20 דירות בבני ברק תמורת 38 מיליון שקל, באתר TheMarker‏, 16 בפברואר 2020
↑  שלומית צור, ‏מגוריט רכשה בניין דירות במרכז ירושלים ב-75 מיליון שקל, באתר גלובס, 23 באוקטובר 2018
↑   עדי כהן, קרן מגוריט רוכשת בניין בן 30 דירות בהרצליה תמורת 62 מיליון שקל, באתר TheMarker‏, 1 במרץ 2020
↑  אריק מירובסקי, ‏מגוריט רכשה 36 דירות חדשות ברמת השרון ב-98.5 מיליון שקל, באתר גלובס, 30 בנובמבר 2020
↑  גיא נרדי, ‏י.ח.דמרי מוכרת לקרן מגוריט בניין מגורים באשקלון ב-91 מיליון שקל, באתר גלובס, 21 בדצמבר 2020
| חברות שירותים פיננסיים והשקעות בישראל |
| --- | --- | --- |
| תאגידים סטטוטוריים | רשות ניירות ערך • רשות שוק ההון, ביטוח וחיסכון |  |
| בתי השקעות | IBI (מחזיקה גם בתמיר פישמן) • אימפקט • אינפיניטי • אלומות • הפניקס בית השקעות • אלטשולר שחם • הלמן-אלדובי  • הראל השקעות • ילין לפידות • מגדל שוקי הון • מור • מיטב • פסגות • פעילים • קלאריטי |  |
| קרנות השקעות פרטיות | קרן פימי • קרן השקעות סקיי • קרן ריאליטי • קרן תשתיות ישראל  • קרן טנא •  פורטיסימו קפיטל |  |
| קרנות הון סיכון | TLV Partners • JVP • פיטנגו • קבוצת ברמ • ויולה ונצ'רס • תעוזה • בנצ'מרק ישראל • ורטקס ישראל |  |
| קרנות נדל"ן | ריט 1 • מגוריט • מניבים • סלע קפיטל |  |
| תעודות סל | תכלית תעודות סל • קסם מדדים |  |
| מוסד פיננסי חוץ-בנקאי | נאוי גרופ • פנינסולה • אמפא • מיכמן • טריא • מימון ישיר |  |